Gracita Arrindell

Gracita Regina Arrindell (☆ 4 di maart 1956 na Kòrsou) ta un politico y autor di Sint Maarten. Desde 26 di november 2024 e ta Minister Plenipotenciario di Sint Maarten na Den Haag den gabinete Mercelina II. Previamente el a fungi como minister plenipotenciario interino. E tabata presidente di Parlamento di Sint Maarten na dos ocacion: di 2010 pa 2012 como e promé presidente di parlamento di Sint Maarten como pais autonomo den Reino Hulandes y pa di dos bes di 2013 pa 2014. Caribisch Netwerk, Gracita Arrindell leidt PPA in verkiezingen, 22 di juni 2016. Archiva 28 di maart 2023. Soualiga News Day, Arrindell: High Councils of State & First Responders carried our democracy, 19 di october 2020 

 Biografia 
Gracita Arrindell a nace na Kòrsou na 1956 y a bay Peter Stuyvesant College na Corsou. SMN News, PPA List 2009. Archiva 16 di augustus 2022.. El a studia ciencia politico na Universidat Radboud y a gradua cu un master na 1987. Na 1988 el a bira secretario insular adhunto. Seguidamente na comienso di añanan nobenta el a bay biba bek na Sint Maarten y a drenta servicio di teritorio insular di Sint Maarten, birando despues hefe di asuntunan estatal. Na 1993 el a wordo nombra como miembro di e grupo di trabou pa restructuracion estatal den cuadro di e preparacion pa e autonomia interno kompleto di e isla. Na 1994 e tabata presidente di e Comision di referendum constitucional cu e mesun aña a organisá un referendum tocante e status di e pais. Den e referendum un mayoria di e poblacion a scoge pa keda den Antias Hulandes. Gert Oostindie, Het paradijs overzee; De ‘Nederlandse’ Caraïben en Nederland, 1997, pp.171–172, Amsterdam: Bert Bakker. Archiva 16 di augustus 2022.

 Politica 
Na 1999, Arrindell tabata candidato den e eleccionnan pa Conseho Insular di Sint Maarten komo miembro di Partido Demokrátiko (DP), pero no a keda eligí. Na 2003, despues di a bandona DP, e tabata e fundador i lider di partido di Aliansa Progresista di Pueblo (PPA). Entre 2003 y 2007 e tabata miembro di conseho insular na nomber di PPA. 

Na 2010, PPA a drenta den un aliansa ku United People's Party (UP) pa e eleccionnan. E ta keda elegi komo miembro di e parlamento nobo. Dia 10 di october 2010, Arrindell a keda eligi como e prome presidente di Parlamento di Sint Maarten, funcion cu el a ocupa te 14 di juli 2012. E tabata presidente atrobe entre 24 di juni 2013 y 9 di october 2014. The Daily Herald, Arrindell elected president of first parliament of St. Maarten, 11 oktober 2010, p.4 (via archive.org) The Daily Herald, Gracita Arrindell back as President of the Parliament, 6 juni 2013, pp.1,10 (via archive.org) Durante su presidensia, e tabata tambe presidente di PPA. Soualiga Newsday, GRACITA: PARLIAMENT’S ELECTORAL REFORM AD-HOC COMMITTEE SLUMBERS, 24 di october 2012. Archiva dia 7 di maart 2022.  El a lucha kontra nepotismo, cu tabata comun den nombramentonan politico riba e isla. Soualiga Newsday, GRACITA: TIME TO RISE TO THE OCCASION, 13 di juli 2020. Archiva dia 7 di maart 2022. Den e eleccionnan di 2014, e tabatin posicion nr.2 riba e lista di UP i a ricibi 139 voto, faltando 66 voto pa wordo re-eligi den parlamento. E tabata lider di partido di PPA den e eleccionnan na 2016, 2018 y 2020. E partido no a gana un asiento den e  eleccionnan aki. Na 2024 el a uni na e partido nobo Unified Resilient St. Maarten Movement y tabata nr. 6 riba lista durante ambos eleccion2024 URSM, sxmelelections.com. El a fungi como minister plenipotenciario interino na Den Haag den e prome gabinete Mercelina di 3 di mei te 26 di november 2024..Landscourant van Sint Maarten, sintmaartengov.org (3 di mei 2024) 

 Autor 
Arrindell ta activo tambe como escritor, y entre otro a skirbi Looking Back to Move Forward cu ta un coleccion di discurso di ex-prome ministernan di Antias, y huntu ku M. Wolters A study of new organization structures in large municipalities. E ta presidente di e Peridot Foundation contra violencia domestico na e islanan Sint Maarten, Sint Eustatius y Saba. House of Nehesi, Gracita R. Arrindell. Archiva 21 di februari 2022. SMN News, Peridot Foundation to Celebrate International Women’s Day 2022 Theme: #Break the Bias Exciting Program, 4 di maart 2022. Archiva 6 di maart 2022. E tabata presidente di e hunta di comisario di Princess Juliana International Airport.

Category:Hende
Category:Polítiko di Sint Maarten